
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 31 ianuarie 2018
Nr.4C-9/291
RAPORT

asupra propunerii legislative privind modificarea articolului 258 din Legea educaţiei naţionale nr.1/2011 
(Plx. 294/2017)

           1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 294 din 23 octombrie 2017, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă privind modificarea articolului 258 din Legea educaţiei naţionale nr.1/2011.  
Pentru întocmirea raportului, Comisia a analizat avizul favorabil al Comisiei pentru drepturile omului, culte și probleme ale minorităților naționale, avizul favorabil al Comisiei pentru administrație publică și amenajarea teritoriului, avizul favorabil al Consiliului Legislativ şi avizul favorabil cu observații al Consiliului Economic şi Social.
Propunerea legislativă are ca obiect de reglementare modificarea alineatului (1) al articolului 258 din Legea educaţiei naţionale nr.1/2011, cu modificările și completările ulterioare, în sensul reintroducerii reprezentanţilor autorităţilor locale în cadrul comisiilor de concurs pentru ocuparea funcţiilor de director, respectiv, director adjunct din unităţile şcolare aparţinând învăţământului preuniversitar. 
            2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi 13 de deputaţi, din totalul de 25 de membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a  participat ca invitat domnul prof. univ. dr. ing Petru Andea - secretar de stat în cadrul Ministerului Educației Naționale.
          3. Potrivit prevederilor art. 75 alin. (1) din Constituţia României, republicată, şi ale art.92 alin. (8) din Regulamentul Camerei  Deputaţilor, republicat, Camera Deputaţilor este prima Cameră sesizată.

4. În urma dezbaterii, în şedinţa din 07 noiembrie 2017 și 30 ianuarie 2018, Comisia a propus, cu 9 voturi pentru respingere, 2 voturi împotriva respingerii și 2 abțineri, respingerea propunerii legislative din următoarele considerente:
- pentru a se finaliza procesul legislativ al Legii privind aprobarea Ordonanţei de urgenţă a Guvernului nr.96/2016 pentru modificarea şi completarea unor acte normative în domeniile educaţiei, cercetării, formării profesionale şi sănătăţii, care modifică alineatele (1) şi (3) ale art. 258 referitoare la componența comisiei de concurs pentru ocuparea funcţiei de director/director adjunct; 

- stabilirea componenței comisiei de concurs pentru ocuparea funcţiei de director/director adjunct pe baza metodologiei aprobate prin ordin al ministrului educaţiei naţionale oferă posibilitatea acoperirii tuturor situațiilor existente în cadrul unităților de învățământ, în funcție de specificul acestora și de structura existentă la nivel local. Astfel, legislația secundară poate fi mai cuprinzătoare și adaptată situațiilor diferite întâlnite la nivel local. 



    PREŞEDINTE 



                   


            SECRETAR

  Prof. dr. Camelia GAVRILĂ                                                                             Mihaela HUNCĂ
                                                                                                                                                                        Consilier parlamentar 

